Keď sme dorazili do Bari, tak nám bolo povedané ako mnohým pred nami, že došlo k nedorozumeniu a že ubytovanie vlastne nemáme. Bol to pomerne nepríjemný začiatok cesty, keďže sme boli dopredu dohodnutí, že si necháme svoju batožinu už skôr na byte. Nakoniec nám ponúkli ako alternatívu v byte, ktorý ešte nebol v ponuke. Nebol tam ešte internet, za čo sa nám ospravedlnili a mali sme mať vlastnú kúpeľnu. V tej nám ale nefungovalo splachovanie záchoda. Ani jednu noc sme sa nevyspali - prvú, keď sa tam uprostred noci dobíjal ďalší pán, ktorý si rezervoval inú izbu, druhú noc keď nam tancovala slečna v lodičkách a neuveriteľne sa to ozývalo a tretiu, keď prišiel iný návštevnik a v noci urobil potrebu na našom záchode a keďže mu to nešlo spláchnuť, tak to tam skúšal hlučne opraviť. Taktiež bol byt blízko kostola, ktorému často zvonili zvony a ešte bližšie vlakovej trati, kde radi vlaky trúbili. Celkovo to nebolo až tak zlé, byt bol nový a relatívne čistý, ale spánok nám teda chýbal.